Cum in omnibus iuste rationabiliter idonea sint adhibenda testimonia, necesse est tamen, vt quicquid vnus quisque, siue pro æternali recompensatione dare disposuerit, ita muniatur scripturæ testamentis, ne cuiusque possit fallaciæ obuiari firmitas. Propterea ego Vvineterius, notum fieri volo omnibus Dei fidelibus, tam præsentibus quam futuris, quoniam ego, pro Dei amore, atque bonis mi à seruis illius largitis, dono quasdam meæ proprietatis res, Monasterio sanctæ Mariæ semper Virginis,  sancti Petri Apostolorum Principis, seu beati Benedicti Abbatis, quod vocatur Floriacum, quo corpus eiusdem reuerendi Patris requiescit, quæ sunt sitæ in pago Augustidunense, in territorio Matornensi, in villa Corcellas, colonicas nouem, quas de meo iure, in ius  dominationem seruorum Dei, ex iam dicto cœnobio transfero, in futurum possidendas, cum consensu filiorum meorum Vvineterio,  Theoderico,  in alio loco qui dicitur Manfiunculas, in eodem pago, colonica vna; in territorio vero Volabrensi ipsius pagi, in villa quæ dicitur Vallis,  in villa Ponto, quantum visus sum habere; atque in eodem fine, campum vnum, qui nominatur Grandis campus. In pago autem Matisconensi, in loco qui vocatur Solmeriacus, quicquid gloriosissimus senior meus Heccardus Comes mi dedit, videlicet mansum indominicatum, cum aliis mansis octo ad eundem mansum pertinentibus, iuste  legaliter. Harum itaque trium villarum res, cum mancipiis,  omnibus ad Ecclesiam pertinentibus,  cum supra memorato campo, dono præfato loco,  ministris illius; ea tantum ratione, vt quandiu Vvineterius,  Theodoricus, atque vnus eorum hæres, Deo ordinante, aduixerint, iure beneficiario eas possideant; ita vt annis singulis, Purificatione sanctæ Mariæ, duodecim denarios persoluant,  post illorum obitum, cum omni melioratione ad prædicti loci dominium reuertatur. In villa quoque Bassiniaco,  in loco qui dicitur Vulpe, atque in villa Curtilis, Matisconensi pago, in villa Monrimano, colonicam vnam, cum campo  prato, quicquid visus sum habere,  circa fines ipsius Monasterij res libero in dominando fruantur arbitrio Monachi eiusdem loci. Has igitur supra determinatas, cum omnibus ad se iustè aspicientibus, per supra nominatos filios consensum quasdam iure beneficiario adhuc retinens, quasdam vero ad præsens dimittens, per hanc meæ traditionis cartulam, sæpe memorato Monasterio,  Monachis illius, dono, trado,  perpetualiter concedo, sicut supra habetur adnotatum, iure firmissimo maneat inconcussum. Si quis vero contra hanc donationem cartulam, quod minime credo, venire temptauerit,  eam destruere voluerit, nihil quod cupit adimpleuere valeat, scilicet cui iniuriam intulerit, libras auri purissimi tres coactus exsoluat,  hæc præsens donatio inconuulsa permaneat. Quæ vt firmior permaneat, manu propria subterfirmaui,  omnibus quorum subinferius habentur nomina, firmare rogaui. Aucta Augustiduno ciuitate, feliciter. Signum Vvineterij, qui hanc donanem fieri,  firmare rogaui. Signum Vvineterij,  Theoderici, filiis eius consentientibus. Signum Bodonis. Signum Otranni. Signum Leobaldi. Data octauo Kalendis Iuniis, indictione septima, mense primo, obeunte Odone quondam Rege, redintegrante sedem regni Karoli Regis. Laurentius, iubente Vvineterio, scripsit  subscripsit.